कैश फॉर वोट : पुलिस की कांग्रेस को क्लीनचिट  
दिल्ली पुलिस ने कोर्ट को बताया कि कांग्रेस के पास पहले से ही 275 सांसद थे और जरूरत 272 सांसदों की थी।
कैश फॉर वोट मामले में पुलिस ने कांग्रेस को क्लीनचिट दे दी है। दिल्ली पुलिस ने कोर्ट को बताया है कि कांग्रेस के पास पहले से ही 275 सांसद थे और जरूरत 272 सांसदों की थी। इस प्रकार, इस मामले में कोई फायदा उठाने वाला नहीं था।   कैश फॉर वोट मामले में दिल्ली पुलिस ने बीजेपी के सांसद अशोक अर्गल के ख़िलाफ़ चाजर्शीट दायर कर दी।   शुक्रवार को स्पीकर से मंज़ूरी मिलने के बाद अशोक अर्गल पर कार्रवाई की जा रही है। अर्गल पर आपराधिक साज़िश रचने, घूस मांगने और घूस लेने के आरोप लगाए गए हैं।   तीस हज़ारी कोर्ट ने बंद कमरे में कैश फॉर वोट मामले के स्टिंग ऑपरेशन की सीडी देखी। वहीं, कुलस्ते के वकील ने मांग की है कि अहमद पटेल, एसपी गुप्ता, अमर सिंह और लवली सिंह के मोबाइल रिकॉर्ड मंगाए जाएं।   मामले की अगली सुनवाई 7 अक्टूबर को होगी। अशोक अर्गल को 14 अक्टूबर को पेश होने का समन भेजा है।